ai4bharat/Pralekha huggingface dataset:
وزارتِ تعلیم
وزارت تعلیم اور عالمی بینک کی جانب سے اسٹارس پروگرام کے تحت اسکول سے کام کی طرف منتقلی پر اپنی نوعیت کے ایک ورکشاپ کا اہتمام
وزارت تعلیم اور عالمی بینک نے آج ممبئی میں اسٹارس پروگرام کے تحت اسکول سے کام کی طرف منتقلی پر اپنی نوعیت کے ایک ورکشاپ کا انعقاد کیا۔ ورکشاپ کی مشترکہ صدارت اسکولی تعلیم کے سکریٹری جناب سنجے کمار اور ہنر مندی اور صنعت کاری کے سکریٹری جناب اتل کمار تیواری نے کی۔ ورکشاپ میں چھ اسٹار ریاستوں ہماچل پردیش، کیرالہ، اوڈیشہ، راجستھان، مدھیہ پردیش، مہاراشٹرا اور اتر پردیش کے تعلیم اور ہنر کے محکموں کے سکریٹریوں کے ساتھ سماگرا شکشا کے اسٹیٹ پروجیکٹ ڈائریکٹروں، متعلقہ افسران اور عالمی بینک کے نمائندوں نے بھی شرکت کی۔
پیشہ ورانہ تعلیم اور اسکول سے کام کی طرف منتقلی کو مستحکم بنانا اسٹارس پروگرام کے اہم اجزاء میں سے ایک تھا۔ ورکشاپ میں پیشہ ورانہ اور ہنر کے تبادلہ سمیت چھ اسٹار ریاستوں اور اتر پردیش میں ہنر کی کمی کے تجزیہ پر توجہ مرکوز کی گئی۔ جناب سنجے کمار اور جناب اتل کمار تیواری نے حکومت ہند کی موجودہ مداخلتوں، پیشہ ورانہ اور ہنر کی تعلیم سے متعلق قومی تعلیمی پالیسی کی دفعات اور اضلاع میں پیشہ ورانہ تعلیم کو بڑھانے کے لیے تجویز کردہ اقدامات اور پائلٹ بنیادوں پر خواہش مند اضلاع کو زیر غور لانےکے بارے میں تفصیل سے آگاہی دی تاکہ نوجوانوں کی ملازمت میں اضافہ کرکے اقتصادی ترقی کے مشترکہ نظریے کو فروغ دیا جا سکے۔
ریاستوں کی موجودہ کارکردگی اور مداخلتوں پر بھی تبادلہ خیال کیا گیا۔ پیشہ ورانہ تعلیم پر مرکوز توجہ، صنعتی انسلاک، پیشہ ورانہ علوم کے اسکول کے نصاب کے ساتھ ارتباط کیا گیا تھا اور موجودہ اسکول کے نصاب میں ترمیم کے ساتھ ایک وسیع البنیاد حکمت عملی کی تجویز پیش کی گئی تاکہ صنعت کے تقاضوں کو پورا کیا جا سکے اور طلبا کو 12ویں جماعت کے بعد ملازمت کے لیے تیار کیا جا سکے۔
ورکشاپ میں صنعت کے ماہرین کے ساتھ بھی ایک سیشن بھی ہوا جس میں صنعت کے موجودہ حالات میں مہارت کی ضروریات کے حوالے سے اہم باتوں کا پتہ چلا۔ سیشن کا اختتام اس بات کا اعادہ کرتے ہوئے کیا گیا کہ یہی وقت ہے کہ پیشہ ورانہ تربیت میں سرمایہ کاری شروع کی جائے اور اسے ملک کے نوجوانوں کے لیے امنگوں سے بھر پور بنایا جائے۔
وزیراعظم کا دفتر
وزیراعظم کی صدرجمہوریہ کو ان کے یوم ولادت پرمبارکباد
نئی دہلی، یکم؍ اکتوبر:وزیراعظم ، جناب نریندرمودی نے صدرجمہوریہ ہند، جناب رام ناتھ کووند کو ان کے یوم ولادت پرمبارکباد پیش کی ہے ۔
اپنے ٹویٹ میں وزیراعظم نےکہاہے ؛
‘‘راشٹرپتی جی کو یوم ولادت کی مبارکباد۔اپنی منکسرالمزاج شخصیت کی وجہ سے وہ پورے ملک کےعوام میں مقبول عام ہیں ۔ معاشرے کے ناداراورحاشیئے پرزندگی بسرکرنے والے طبقات کو بااختیاربنانے پران کی توجہ مثالی حیثیت رکھتی ہے ۔ خداآپ کو صحت وتندرستی کے ساتھ طویل عمرعطافرمائے ۔ ’’
وزارت دفاع
بنگلہ دیش اور ہندوستان کی بحری افواج مربوط گشت کریں گی
ہندوستانی بحریہ-بنگلہ دیش بحریہ کوآرڈینیٹڈ پیٹرول  کا چوتھا ایڈیشن 22 مئی 22 کو شمالی خلیج بنگال میں شروع ہوا۔ ہندوستانی بحریہ اور بنگلہ دیشی بحریہ کی ٹکڑیاں 23 مئی 22 تک بین الاقوامی میری ٹائم باؤنڈری لائن  کے ساتھ مشترکہ گشت کریں گی۔ آخری ہند-بنگلہ دیشCORPAT اکتوبر 2020 میں کیا گیا تھا۔
دو دیسی ساختہ بحری جہاز - کورا، ایک گائیڈڈ میزائل توپ بردار اور سمیدھا، ایک ماورائے ساحل گشتی جہاز بنگلہ دیش بحریہ کے جہاز بی این ایس علی حیدر اور بی این ایس ابو عبیدہ کے ساتھ مشق میں حصہ لے رہے ہیں۔ اس کے علاوہ دونوں بحری افواج کے میری ٹائم پیٹرول ایئر کرافٹ بھی مربوط گشت میں حصہ لیں گے۔
مربوط پیٹرول کے باقاعدہ انعقاد نے سمندر میں بین الاقوامی سمندری خطرات کا مقابلہ کرنے کے لیے دونوں بحری افواج کے درمیان باہمی افہام و تفہیم کو مضبوط کیا ہے اور باہمی تعاون کو بڑھایا ہے۔
نوجوانوں کے امور اور کھیل کود کی وزارت
جناب کرن رجیجیو نے کارپوریٹس، پی ایس یو سے اپیل کی کہ وہ کھیل کود کا پاور ہاؤس بننے کے بھارت کے خواب کے حصص دار بنیں، ایس بی آئی نے اولمپک میں لینے والے ایتھلیٹوں کے لئے قومی کھیل کود ترقیاتی فنڈ میں 5 کروڑ روپئے کا تعاون دیا
نئی دہلی، 8/جنوری 2021 ۔ کھیل کود اور نوجوانوں کے امور کے مرکزی وزیر جناب کرن رجیجیو نے کارپوریٹ انڈیا اور صف اوّل کی پبلک سیکٹر اکائیوں سے اپیل کی ہے کہ وہ ملک کے کھیل کود کے ماحول کو تقویت دینے کے لئے اپنی کارپوریٹ سماجی ذمے داری کے ایک جزو کے طور پر قومی کھیل کود ترقیاتی فنڈ  میں تعاون دینے کے لئے آگے آئیں اور کھیل کود کا پاور ہاؤس بننے کی سمت میں بھارت کے سفر میں حصص دار بنیں۔
تعاون سے حاصل ہونے والے فنڈ میں اس سال پہلی حصے داری اسٹیٹ بینک آف انڈیا ہے، جس نے 8 جنوری، بروز جمعہ این ایس ڈی ایف میں 5 کروڑ روپئے کا تعاون دیا، جس کا بنیادی مقصد ٹارگیٹ اولمپک پوڈیم اسکیم  کے تحت جن ایلیٹ ایتھلیٹوں کو تعاون دیا جارہا ہے ان کی ضرورتوں کی تکمیل کرنا ہے۔
کارپوریٹس، پی ایس یوز اور افراد کے ذریعے این ایس ڈی ایف میں جو مجموعی تعاون دیا جاتا ہے وہ بھارت سرکار کے تعاون کے برابر ہے اور اس فنڈ کا استعمال بالعموم کھیلوں اور مخصوص کھیلوں کے فروغ کے لئے کیا جاتا ہے، تاکہ قومی اور بین الاقوامی سفر پر امتیازی مقام حاصل کرنے کے ساتھ ساتھ متعلقہ کھیلوں میں کھلاڑیوں، کوچوں اور کھیلوں کے ماہرین کو خصوصی تربیت اور کوچنگ دی جاسکے۔
اس موقع پر اظہار خیال کرتے ہوئے جناب رجیجیو نے کہا کہ میں اس فیاضانہ تعاون کے لئے ایس بی آئی کا شکریہ ادا کرتا ہوں اور ٹیم کو یقین دلاتا ہوں کہ ایک ایک پیسہ دانش مندی کے ساتھ اس سال اولمپک میں حصہ لینے والے ایتھلیٹوں کے سفر کو تقویت دینے کے لئے خرچ کیا جائے گا۔ میں اس موقع پر سبھی پی ایس یوز، کارپوریٹس اور افراد سے گزارش کرتا ہوں کہ وہ آگے آئیں اور این ایس ڈی ایف میں تعاون دیں اور کھیل کود کا پاور ہاؤس بننے کے بھارت کے سفر کے حصص دار بنیں۔ حکومت کھیل کود کا ایک مضبوط ماحول بنانے کے لئے جو کچھ کرسکتی ہے، کررہی ہے۔ تاہم حکومت یہ کام اکیلے نہیں کرسکتی۔ ہمیں ایک ٹیم کے طور پر کام کرنے کی ضرورت ہے تاکہ ہم 2028 کے اولمپک میں چوٹی کے 10 ملکوں میں اپنی جگہ بنانے کے بھارت کے طویل مدتی خواب کو حقیقت کی شکل دے سکیں۔ ان رضاکارانہ تعاون سے یہ یقینی بنے گا کہ اتنی ہی رقم وزارت خزانہ کے ذریعے حاصل ہوسکے اور اس فنڈ کا استعمال اپنے ایتھلیٹوں کو دانش مندانہ طریقے سے تعاون دینے کے لئے استعمال کیا جاسکے۔
اس اقدام کے بارے میں اظہار خیال کرتے ہوئے کھیل کود کی وزارت کو 5 کروڑ روپئے کا چیک پیش کرنے والے ایس بی آئی کے چیئرمین جناب دنیش کھارا نے کہا کہ یہ ایس بی آئی کے لئے بڑے فخر کی بات ہے کہ وہ اولمپک کے سال میں ٹی او پی ایس  اسکیم کے تحت ایلیٹ ایتھلیٹوں کو تعاون دینے کا اہل ہوسکا ہے۔ اس سال ہمارے ایتھلیٹ عالمی اسٹیج پر مسابقت کریں گے اور ایک ذمے دار کارپوریٹ شہری کے طور پر ہم اسے اپنی ذمے داری محسوس کریں گے کہ ہم ہر ممکن طریقے سے انھیں مضبوط بنائیں۔
فی الحال ایتھلیٹکس، کشتی، ویٹ لفٹنگ، شوٹنگ، ٹینس، ٹیبل ٹینس، بیڈمنٹن، پیرا – ایتھلیٹکس، پیرا- بیڈمنٹن، پیرا- شوٹنگ، تیراندازی اور باکسنگ کے شعبوں میں 2021 کے اولمپکس کے لئے ٹاپس کور گروپ میں 105 ایتھلیٹوں کو منتخب کیا گیا ہے۔ این ایس ڈی ایف کے توسط سے ٹاپس کو فراہم کی جانے والی رقم کا استعمال اولمپک میں حصہ لینے والے ایتھلیٹوں کی ٹریننگ کے لئے استعمال کی جائے گی۔
کامرس اور صنعت کی وزارتہ
گورنمنٹ ای-مارکیٹ پلیس سِپسایوارڈ حاصل کیا
جی ای ایم نے سخت مقابلے میں غیر ملکی کثیر ملکی کمپنیوں کو شکست دے کر گلوبل ڈیجیٹل ٹیکنالوجی ایپلی کیشن ایوارڈ حاصل کیا
نئی دہلی،23ستمبر؍2021:
گورنمنٹ ای-مارکیٹ پلیس سی آئی پی ایس ایکسی لینس اِن پروکیورمنٹ ایوارڈز 2021ء میں ڈیجیٹل ٹیکنالوجی کے اعلیٰ استعمال زمرے میں فاتح قرار دی گئی۔جی ای ایم ، جی ای پی ، جگوار لینڈ روور، روائل ڈچ شیل، وین ڈیجیٹل اور شیل سمیت عوامی اور پرائیویٹ سیکٹر کی عالمی طورسے کچھ سب سے بڑی اور اعلیٰ ناموں والی پروکیورمنٹ کمپنیوں کے ساتھ مقابلہ کرنے کے بعد جی ای ایم اس زمرے میں فاتح بن کر ابھری۔ جی ای ایم کا انتخاب و دیگر زمروں یعنی ’سال کا عوامی پروکیورمنٹ پروجیکٹ‘اور ’ایک متنوع سپلائی بنیاد کی تعمیر کرنے کے لئے اعلیٰ ترین پہل‘ میں بھی فائنلسٹ کے طورپر کیا گیا۔ جی ای ایم کی طرف سے یہ ایوارڈ کل لندن میں منعقد ایک تقریب میں برطانیہ میں ہندوستان کے ہائی کمشنر کے فرسٹ سیکریٹری ، جناب روہت ودھوانا حاصل کریں گے۔
سِپس ایوارڈ عالمی طور سے پروکیورمنٹس سے متعلق سب سے اعلیٰ اعزاز میں سے ایک ہے، جس کا انعقاد لندن کے چارٹرڈ انسٹی ٹیوٹ آف پروکیورمنٹ اینڈ سپلائی  کے ذریعے کیاجاتاہے۔سِپس 150 ملکوں میں ایک کمیونٹی کے ساتھ پروکیورمنٹ اور سپلائی نظم میں بہترین روایتوں کو بڑھاوا دینے کے لئے وقف ایک بین الاقوامی غیر فائدہ مند تنظیم اور پیشہ ور ادارہ ہے۔
اتنی اہمیت والے عالمی پلیٹ فارم پر جی ای ایم کی منظوری جی ای ایم ٹیم کے لئے انتہائی تحریک دینے والا موقع ہے اور وزیر اعظم جناب نریندر مودی کے وژن کا ایک بڑا ثبوت ہے۔ جی ای ایم نے تین بنیادی اہداف کو حاصل کرنے کےلئے اپنے ٹیکنالوجی سے چلنے والی اختراعاتی اور حکمت عملی پر مبنی کاروباری عمل کا استعمال کیا ہے۔ پروکیورمنٹ میں شفافیت ، اہلیت اور شمولیت کو بڑھاوا دینا جی ای ایم پلیٹ فارم کا ڈیزائن اور ترقی اس کی ڈیجیٹل خصوصیات اور کام کرنے کا طریقہ ، اہم کاروباری عمل ، عوامی رابطہ اور اسٹیک ہولڈرز کی تربیت جیسی معاون آف لائن سرگرمیاں ، اِن ہی تینوں اہداف سے تحریک یافتہ ہوتی ہیں۔ ٹیکنالوجی کا دور اندیشانہ استعمال نے جی ای ایم کو پچھلے پانچ برسوں کے دوران وسیع طورپر اور زیادہ اہداف کو حاصل کرنے میں مدد کی ہے۔ جی ای ایم خریداروں اور فروخت کاروں کے لئے نقدی سے آزاد رابطے سے دور اور کاغذ سے محفوظ تجربہ فراہم کرتا ہے اور سرکاری خریداروں کے ذریعے عام استعمال کی اشیاء اور خدمات کی خرید کے لئے تمام طرح کے حل پیش کرتی ہے۔ جی ای ایم کے اشتراک اور استعمال میں آسان ای-مارکیٹ پلیس نے پہلے کی ٹکڑوں میں عوامی خرید نظام کی پوری طرح سے جگہ لے لی ہے۔
گورنمنٹ ای –مارکیٹ پلیس مرکز اور ریاستی سرکار کے اداروں کے ذریعے اشیاء اور خدمات کی خرید کے لئے کامرس اور صنعت کی وزارت کے محکمہ کامرس کے تحت قائم شدہ سرکار کی صد فیصد ملکیت والی سیکشن 8 کمپنی ہے۔
ارضیاتی سائنس کی وزارت
شمال مغربی ہندوستان کے میدانی علاقے میں شدید گرمی
نئی دہلی،30/ مئی۔
گزشتہ چار پانچ دنوں سے شمال مغربی ہندوستان کاآسمان عام طور پر صاف رہا ہے اور بارش نہیں ہوئی ہے۔اس کے نتیجے میں دہلی اور این سی آر سمیت شمال مغربی ہندوستان کے حصوں میں زیادہ سے زیادہ درجہ حرارت میں دو سے چار ڈگری سیلس تک کااضافہ ہوا ہے۔اترپردیش، راجستھان اور دہلی اور این سی آر کے کچھ حصوں میں بھی گرمی کی لہر چل رہی ہے۔شمال مغربی ہندوستان کے میدانوں میں زیادہ سے زیادہ درجہ حرارت 29مئی 2019 کو پریاک راج  میں 47.6 ڈگری سیلس درج کیا گیا۔
عالمی سطح کے اور علاقائی سطح کے ہائی ریزولوشن والے آلات کے تجزیہ مثنوعی سیارے سے موصولہ اطلاعات اور موسم کے بارے میں موصولہ اطلاعات سے لگتا ہے کہ 3 جون تک دہلی اور این سی آر سمیت شمال مغربی ہندوستان کے میدانوں میں عام طور پر آسمان صاف رہے گا۔خطے میں بارش کی کمی کی وجہ سے زیادہ سے زیادہ درجہ حرارت میں تقریباً دو ڈگری سیلس کے اضافے کا امکان ہے ۔خطے میں خصوصاً اترپردیش اور راجستھان میں بہت سی جگہوں پر درجہ حرارت کے 45 ڈگری سیلس کے پار جانے اور چند مقامات پر 47 ڈگری سیلس تک پہنچنے کا امکان ہے۔
آئندہ چار پانچ دنوں میں گرمی کی لہر سے متعلق انتباہ
- اگلے 72 گھنٹوں کے دوران جموں علاقے کے دوردراز کے مقامات پر گرمی کی لہر کے امکانات ہے۔
- مشرقی اترپردیش اور مغربی راجستھان میں چند مقامات پر شدید گرمی کی لہر کے ساتھ بہت سے مقامات پر گرمی کی لہر کے امکانات ہے۔
- مغربی اترپردیش، ہریانہ، دہلی اور این سی آر اور مغربی راجستھان میں دوردراز کے مقامات پر شدید گرمی کی لہر کے ساتھ زیادہ ترمقامات پر گرمی کی لہر کے امکانات ہے۔
- پنجاب اور چنڈی گڑھ میں چند مقامات پر گرمی کی لہر کاامکان ہے۔
دہلی اور این سی آر کے لئے پیش گوئی
آئندہ چوبیس گھنٹے میں عام طورپر آسمان صاف رہے گا۔ کچھ مقامات پر گرمی کی لہر کا امکان ہے۔ اس کے بعداگلے دو تین دنوں میں گرمی کی شدید لہر چلنے کا بھی امکان ہے۔الگ تھلگ مقامات پر زیادہ سے زیادہ درجہ حرارت کے 46-47 ڈگری سیلس پہنچنے تک امکان ہے۔
زراعت اور کاشتکاروں کی فلاح و بہبود کی وزارت
فصلوں کی باقیات سے جائے وقوع پر نمٹنے کے لئے زرعی میکانائزیشن
فصلوں کی باقیات کو خاص طور پر پنجاب ، ہریانہ اور اترپردیش کے ہند-گنگا کے میدانی علاقوں میں جلایا جاتا ہے تاکہ ربیع کی کاشت کے لئے کھیتوں کو تیار کیا جاسکے۔فضائی آلودگی کم کرنے اور فصل کی باقیات سے جائے وقوع پر نمٹنے اور مطلوب سازوسامان رعایتی قیمت پر فراہم کرنے کے لئے پنجاب ، ہریانہ، اترپردیش اور قومی راجدھانی خطہ دہلی کی حکومتوں کی اس کوشش کی اعانت کے لئے پنجاب، ہریانہ ، اترپردیش اور قومی راجدھانی خطہ دہلی میں فصلی باقیات سے جائے وقوع پر نمٹنے کے لئے زرعی میکانائزیشن کو فروغ دینے کی ایک مرکزی سیکٹرکی اسکیم 19-2018 نافذ العمل ہے۔ اس اسکیم کے تحت کسانوں کو فصلی باقیات سے نمٹنے کی مشینوں کی خریداری کے لئے مشینری کی لاگت کی 50 فیصد رقم کی مدد فراہم کی جاتی ہے اور پروجیکٹ کی لاگت کی 80 فیصد مالی امداد کسانوں کے امدادی اداروں ، کسانوں کی پیداواری تنظیموں ، رجسٹرڈ کسان سوسائیٹیوں اور پنچایتوں کو دی جاتی ہے جس کا مقصد فصلی باقیات سے نمٹنے کی مشینری کے کسٹم ہائرنگ سنٹر قائم کرنا ہے۔اس اسکیم کے تحت دستیاب مرکزی فنڈ ریاستوں کو مہیا کرایا جاتا ہے۔ یہ فراہمی ریاستوں کے سالانہ منصوبہ عمل کی بنیاد پر کی جاتی ہے جسے ریاستی سطح کی مجلس عاملہ اور ریاست کی طرف سے فنڈ کے استعمال کی حیثیت کا ریکارڈ رکھنے والے ادارے کی منظوری حاصل ہوتی ہے۔ اس اسکیم کے تحت 19-2018 سے 21-2020 تک ،30961 کسٹم ہائرنگ سنٹر قائم کئے گئے ہیں اور 1.5 لاکھ سے زیادہ فصلی باقیات سے نمٹنے والی مشینیں ان کسٹم ہائرنگ سنٹروں  اور انفرادی کسانوں کو ان چاروں ریاستوں میں فراہم کئے گئے ہیں۔
20-2019 کے زرعی اعداد وشمار کے مطابق ہندوستان میں مجموعی فصلی پیداوار میں پنجاب ، ہریانہ اور اترپردیش کی ریاستوں کا حصہ بالترتیب 9.91 فیصد ، 4.06 فیصد اور 13.05 فیصد رہا۔
زراعت ، تعاون اور کسانوں کی بہبود کا محکمہ تمام ریاستوں میں زرعی میکانائزیشن سے متعلق ذیلی مشن  کا نفاذ عمل میں لارہا ہے اور فصلی باقیات سے نمٹنے کے لئے جن مشینوں کی نشاندہی کی گئی ہےانہیں بھی ایس ایم اے ایم کے تحت مالی امداد کے لئے شامل رکھا گیاہے۔ان مشینوں میں سپر اسٹرا منیجمنٹ سسٹم  ، ہیپی سیڈرس،ہائیڈرولک ریورسبل ایم بی پلگ، پیڈی اسٹرا چوپر/ شریڈر، ملچر، شرب ماسٹر، روٹری سلیشر، زیرو ٹل سڈ ڈرل، روٹیویٹر، سپر سیڈر ، کروپ ریپر / ریپر بلائنڈر ، اسٹرا بیلر اور ریکس شامل ہیں۔
یہ اطلاع آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کی۔
نوجوانوں کے امور اور کھیل کود کی وزارت
نوجوانوں کے امور اور کھیل کود کے مرکزی وزیر جناب انوراگ ٹھاکر نے ’کلین انڈیا پروگرام‘ کے تئیں نوجوانوں کو ترغیب دی
نہرو یووا کیندر سنگٹھن نے چندی گڑھ میں صفائی ستھرائی مہم کا انعقاد کیا
نئی دہلی،8 اکتوبر2021: حکومت ہند کے جاری کلین انڈیا پروگرام کے ایک حصے کے طور پر پنجاب اور چنڈی گڑھ کے نہرو یوواکندر سنگٹھن  نے آج چنڈی گڑھ میں صفائ ستھرائی کی ایک مہم کا انعقاد کیا۔ نوجوانوں کے امور اور کھیل کود نیز اطلاعات ونشریات کے مرکزی وزیر جناب انوراگ ٹھاکر نے نہرو یووا کیندر سنگٹھن  اور نیشنل سروس اسکیم کی طرف سے رضاکاروں کے ساتھ مہم میں شرکت کی جو کہ شہر میں ایس ڈی کالج سیکٹر 32 کے نزدیک کی گئی۔
نوجوانوں کے امور اور کھیل کود نیز اطلاعات ونشریات کے مرکزی وزیر جناب انوراگ ٹھاکر صفائی ستھرائی کی مہم کے دوران این وائی کے ایس اور این ایس ایس کے رضاکاروں کے ساتھ
اس موقع پر وزیر موصوف نے کہا کہ کلین انڈیا پروگرام کا مقصد بیداری پیدا کرنا، عوام کو متحرک کرنا اور فضلے کی صفائی خاص طور پر واحد استعمال والی پلاسٹک کے فضلے کو ملک بھر میں صاف کرنے میں ان کی شرکت کو یقینی بنانا ہے۔ انھوں نے مزید کہا’’اس میگا اقدام کے ذریعے 75 لاکھ کلو کچرا خاص طور پر پلاسٹک کے کچرے کو جمع کیا جائے گا اور شہریوں کی معاونت اور رضاکارانہ شکایت کے ساتھ اسے ضائع کیا جائے گا۔
نوجوانوں کے امور اور کھیل کود نیز اطلاعات ونشریات کے مرکزی وزیر جناب انوراگ ٹھاکر چندی گڑھ میں صفائی ستھرائی کی مہم میں شرکت کرتے ہوئے
نوجوانوں کے امور اور کھل کود کی وزارت  کا نوجوانوں کے امور کا محکمہ آزادی کا امرت مہوتسو تقریبات میں ملک گیر کلین انڈیا پروگرام کا انعقاد کر رہا ہے جو پہلی اکتوبر 2021 سے 31 اکتوبر 2021 تک جاری رہے گا۔ یہ پروگرام نہرو یووا کیندر سنگٹھن  سے منسلک نوجوانوں کے کلبوں اور اداروں سے منسلک نیشنل سروس اسکیم کے نیٹ ورک کے ذریعے ملک بھر کے 744 اضلاع کے 6 لاکھ گاؤوں میں منعقد کیا جارہا ہے۔
وزیراعظم کا دفتر
وزیراعظم نے مہاراشٹر میں شاہ پور کے مقام پرہوئے افسوسناک حادثہ میں جانوں کے اتلاف پر تعزیت کی
انہوں نے پی ایم این آر ایف سے نقد امداد کا اعلان کیا
وزیراعظم جناب نریندر مودی نے مہاراشٹر میں شاہ پور کے مقام پر ایک افسوسناک حادثہ کی وجہ سے ہوئے جانوں کے اتلاف پر تعزیت کا اظہار کیا ہے ۔
وزیراعظم نے مرنےوالوں کے نزدیکی رشتہ داروں کے لئے پی ایم این ا ٓر ایف سے دو ۔دو لاکھ روپئے کی نقد امداد کابھی اعلان کیا ہے ، جبکہ زخمیوں کو 50-50 ہزار روپئے دیئے جائیں گے ۔
وزیراعظم کے دفتر نے ٹویٹ کیا ؛
’’مہاراشٹر میں شاہ پور کے مقام پر افسوسناک حادثہ سےدکھ ہوا ہے ۔اس حادثہ میں ہلاک ہونے والوں کے اہل خانہ سے میری دلی تعزیت ہے۔ زخمی ہونے والوں کے لئے میری ہمدردیاں ہیں اور ان کی جلد صحتیابی کے لئے دعا گو ہوں ۔ این ڈی آر ایف اور مقامی انتظامیہ حادثہ کی جگہ پر کام کررہے ہیں اور متاثرہ افرادکے لئے مناسب امداد کی فراہمی کو یقینی بنانے کی غرض سے سبھی ممکن اقدامات کئے جارہے ہیں ۔
پی ایم این آر ایف سے ہر مرنے والے کے نزدیکی رشتہ داروں کو دو۔دولاکھ روپئے کی نقد امداد دی جائے گی ۔ زخمیوں کو 50-50 ہزار روپے دیئے جائیں گے : PM @narendramodi‘‘
ہنر مندی کے فروغ اور صنعت کاری کی وزارت
جناب دھرمیندر پردھان نے ہنرمندی کے 41 تربیت کاروں کو کوشلاچاریہ ایوارڈ 2021 پیش کیے
حکومت مہارت کو تعلیم مساوی درجہ دے گی اور ایک مضبوط و مربوط ایکو سسٹم بنائے گی: جناب دھرمیندر پردھان
ہنرمندی کے تربیت کار بھارت کو دنیا کا ہنر مندانہ دارالحکومت بنانے کے لیے اہم ہیں - جناب دھرمیندر پردھان
نئی دہلی، 17 ستمبر 2021:
تعلیم اور ہنر مندی کے فروغ کے مرکزی وزیر جناب دھرمیندر پردھان نے ہنرمندی کے ایکو سسٹم میں مثالی شراکت کے لیے 41 ہنر مندی کے تربیت کاروں کو ورچوئل وسیلے سے کوشلاچاریہ ایوارڈ 2021 پیش کیے۔ یہ 41 تربیت کار سکل انڈیا- ڈائریکٹوریٹ جنرل آف ٹریننگ ، اپرنٹس شپ، پردھان منتری کوشل وکاس یوجنا، جن شکشن سنستھان  اور انٹرپرینیورشپ کے کئی اقدامات اور تربیتی پروگراموں سے ہیں۔
اس موقع پر خطاب کرتے ہوئے جناب پردھان نے کہا کہ ہمارے ہنر مند تربیت کاروں کو وزیر اعظم کے بھارت کو دنیا کا ہنر مندی کا دارالحکومت بنانے کے وژن کو عملی جامہ پہنانے میں اہم کردار ادا کرنا ہوگا۔ انھوں نے زور دے کر کہا کہ ہمیں مہارت کو زیادہ امنگوں سے بھرپور بنانے کے لیے کام کرنا چاہیے۔ انھوں نے نوکریوں کے مستقبل میں گہرائی میں غوطہ لگانے اور مستقبل کی ہنرمندیوں کی مانگ کو سمجھنے پر زور دیا۔ جناب پردھان نے تربیت کاروں کو ہنر مند بنانے کے جدید طریقوں پر توجہ مرکوز کرنے اور نچلی سطح پر ہنر مندی کی منصوبہ بندی کرنے کے ساتھ نچلی سطح سے اوپر کی جانب والی اپروچ اپنانے پر زور دیا۔
وزیر موصوف نے اس زور دیا کہ قومی تعلیمی پالیسی نے تعلیم اور ہنر کو یکجا کرنے کی کوشش کی ہے اور حکومت مہارتوں کو تعلیمی مساوات فراہم کرنے اور ایک مضبوط و مربوط ایکو سسٹم بنانے پر کام کر رہی ہے۔ انھوں نے کہا کہ نئے بزنس اور اسکلنگ ماڈل تیار ہو رہے ہیں جو عالمی وبائی مرض کے بعد کی دنیا میں اہم کردار ادا کریں گے۔ انھوں نے مزید کہا کہ 'پڑھائی اور کمائی' کی مثال کے ساتھ، ہمیں اپنے نوجوانوں کو بااختیار بنانے کے اس موقع سے فائدہ اٹھانا چاہیے۔
وزیر موصوف نے یہ بھی کہا کہ وزیر اعظم جناب نریندر مودی نے سب کا ساتھ، سب کا وکاس، سب کا وشواس، سب کا پریاس کی دعوت دی ہے۔ انھوں نے مزید کہا کہ ان تمام کوششوں میں ہماری روح یہی ہونی چاہیے کیوں کہ ہم بھارت کی آزادی کے 100 سال مکمل کرنے کی طرف بڑھ رہے ہیں۔
تربیت کاروں کو مختلف زمروں میں ان کی حصے داری کے لیے اعزازات سے نواز گیا۔ 5 تربیر کاروں کو پی ایم کے وی وائی کے دو زمروں میں اور جے ایس ایس کے تحت نو تربیت کاروں کو ایوارڈ دیا گیا نیز دو تربیت کاروں کو انٹرپرینیورشپ میں ان کے کام پر ایوارڈ دیا گیا۔ اس کے علاوہ، پانچ امیدواروں کو اپرنٹس شپ کے زمرے کے تحت ایوارڈ ملے اور ڈی جی ٹی سے دو تربیت کاروں کو نان انجینئرنگ کیٹیگری کے تحت ایوارڈ دیا گیا۔ انجینئرنگ زمرے میں دو افراد کو ایوارڈ دیا گیا۔ انڈسٹریل تربیت انسٹی ٹیوٹس ، جو انڈیا کے پیشہ ورانہ تربیت ایکو سسٹم کے ستون ہیں، میں 11 تربیت کار تھے جنھیں اعزاز سے نوازا گیا۔
ایوارڈ یافتگان کی فہرست دیکھنے کے لیے یہاں کلک کریں۔
صدر جمہوریہ کا سکریٹریٹ
صدر جمہوریہ ہند 8 تا 9 دسمبر اتراکھنڈ کا دورہ کریں گی
صدر جمہوریہ ہند محترمہ دروپدی مرمو 8 تا 9 دسمبر 2022 ریاست اتراکھنڈ کا دورہ کریں گی۔
صدر جمہوریہ 8 دسمبر 2022 کو اتراکھنڈ کی حکومت کی طرف سے دہرادون میں منعقدہ شہری استقبالیہ کی ایک تقریب میں شرکت کریں گی۔ وہ توانائی، تعلیم، سڑکوں، نقل و حمل اور شہری ترقی سے متعلق اتراکھنڈ کے مختلف پروجیکٹوں کا غیر روایتی طور پر افتتاح کریں گی اور سنگ بنیاد بھی رکھیں گی۔
صدر جمہوریہ 9 دسمبر 2022 کو لال بہادر شاستری نیشنل اکیڈمی آف ایڈمنسٹریشن  واقع مسوری میں 97 ویں کامن فاؤنڈیشن کورس کے اختتامی تقریب سے خطاب کریں گی۔ اسی روز وہ دہرادون میں دون یونیورسٹی کے سالانہ جلسہِ تقسیم اسناد کو بھی اپنی شرکت سے وقار بخشیں گی۔
وزیراعظم کا دفتر
اکیسویں بھارت –روس سالانہ سربراہ کانفرنس
روسی فیڈریشن کے صدر عزت مآب جناب ولادیمیر پوتن نے وزیر اعظم نریندر مودی کے ساتھ اکیسویں بھارت –روس سالانہ سربراہ کانفرنس کے لئے 6دسمبر 2021 کو نئی دلی کا دورہ کیا۔
صدر پوتن کے ہمراہ اعلیٰ سطح کا ایک وفد بھی تھا ۔وزیراعظم نریندرمودی اور صدر پوتن کے درمیان دو طرفہ بات چیت ایک گرم جوشانہ اور دوستانہ ماحول میں ہوئی ۔دونوں رہنماؤں نے کوو ڈ وبا سے لاحق چیلنجوں کے باوجود خصوصی اور اہم شراکتداری میں دیر پا پیش رفت پر اطمینان کا اظہار کیا۔انہوں نے وزرائے خارجہ اور وزرائے دفاع کے درمیان 2+2مذاکرات کی پہلی میٹنگ اور فوج کے بین حکومتی کمیشن و فوجی تکنیکی تعاون سے متعلق میٹنگ کا خیر مقدم کیا، جو 6دسمبر 2021 کو نئی دلی میں منعقد ہوئیں ۔
دونوںرہنماؤں نے مزید اقتصادی تعاون کی ضرورت کو اجاگر کیا اوراس سلسلے میں ممکنہ اور دیر پا اقتصادی تعاون کے لئے ترقی کے نئے طورطریقوں پر زوردیا ۔ انہوں نے باہمی سرمایہ کاری کے کامیابی کے واقعات کو سراہا اور ایک دوسرے کے ملکوں میں مزیدسرمایہ کاری کی خواہش کا اظہار کیا۔بین الاقوامی شمال جنوب ٹرانسپورٹ راہداری  اور مجوزہ چینئی -ولادی ووستوک مشرقی سمندری راہداری کے ذریعہ رابطہ قائم کرنے کے موضوع پر مذاکرات کئے گئے ۔دونوں رہنماؤں نے روس کے مختلف علاقوں کے مابین خاص طور پر روسی مشرق بعیدکے ساتھ بھارت کے ، علاقائی مزید تعاون کے تئیں بھی امید کا اظہار کیا۔ انہوں نے مشکل کی گھڑی میں ایک دوسرے کو ، انسانی ہمدردی کی بنیاد پر دی گئی ہمدردی سمیت کووڈ وبا کے خلاف لڑائی میں جاری دو طرفہ تعاون کو سراہا ۔
رہنماؤں نے وبا کے بعد کی عالمی اقتصادی بحالی اور افغانستان کی صورتحال سمیت علاقائی اور عالمی حالات وواقعات پر بات چیت کی ۔ انہوں نے اس بات سے اتفاق کیا کہ افغانستان کے بارے میں منظرنامہ اور تشویش دونوں ملکوں کے درمیان مشترک ہے۔ انہوں نے افغانستان سے متعلق صلاح مشورے اور تعاون کے لئے این ایس اے سطح پر تیار کئے گئے دو طرفہ خاکوں کو بھی سراہا۔ انہو ں نے کہا کہ دونوںملکوں کےدرمیان بہت سے بین الاقوامی معاملات سے متعلق موقف مشترک ہے اور اس بات پر رضامندی ظاہر کی کہ اقوام متحدہ کی سلامتی کونسل سمیت کثیر ملکی فورموں میں تعاون کو مزید مستحکم کیا جائے۔ صدر پوتن نے اقوام متحدہ کی سلامتی کونسل کی ، بھارت کی جاری غیر مستقل رکنیت پر اور 2021 میں برکس کی کامیاب صدارت پر مبارکباددی ۔ وزیر اعظم مودی نے قطب شمالی کونسل کی جاری چیئر مین شپ پر روس کو مبارکباد دی ۔
بھارت –روس : امن ،ترقی اور خوشحالی سے متعلق شراکتداری کے موضوع پر مشترکہ بیان میں دوطرفہ تعلقات کے منظرنامے کو شامل کیا گیا۔ اس دورے کے دوران بہت سے حکومت سے حکومت درمیان اور دونوں ملکوں کی کمرشیل اور دیگر تنظیموں کے درمیان معاہدوں اور مفاہمت ناموں پر دستخط کئے گئے ۔ یہ معاہدے اورمفاہمت نامے تجارت ، توانائی س،سائنس وٹکنالوجی ،دانشورانہ املاک ، باہری خلاء ،ارضیاتی امکانات کی تلاش ، ثقافتی تبادلوں اور تعلیم جیسے مختلف شعبوںمیں کئے گئے ہیں۔ یہ ہماری دو طرفہ شراکتداری کی کثیر جہتی نوعیت کی عکاس ہے۔
صدر پوتن نے وزیراعظم مودی کو 2022 میں بھارت –روس سالانہ سربراہ کانفرنس میں شرکت کے لئے روس کے دورے کی دعوت دی ۔
ماحولیات، جنگلات اور موسمیاتی تبدیلی کی وزارت
ایک مرتبہ استعمال ہونے والے پلاسٹک پر پابندی کے نفاذ کیلئے آلودگی پر قابو پانے والے مرکزی اور ریاستی بورڈوں کی طرف سے پورے بھارت میں انجام دی جانے والی خصوصی مہم
ماحولیات، جنگلات اور آب و ہوا میں تبدیلی کے وزیر مملکت جناب اشونی کمار چوبےنے لوک سبھا میں آج ایک سوال کے تحریری جواب میں بتایا کہ پلاسٹک کے کچرے کو ٹھکانے لگانے سے متعلق 2016 کے ضابطوں میں جو ترمیم کی گئی ہے، اُ س سے ان ضابطوں کے نفاذ کے لئے ایک قانونی فریم ورک اور اور مقررہ اختیارات فراہم ہوتے ہیں۔ پلاسٹک کے اس کچرے میں وہ چیزیں بھی شامل ہیں، جن کی نشاندہی صرف ایک بار استعمال ہونے والی چیزوں کے طور پر کی گئی ہے۔ یہ ضابطے یکم جولائی 2022 سے لاگو ہو گئے ہیں۔ مزید یہ کہ ریاستوں اور مرکز کے زیر انتظام علاقوں سے کہا گیا ہے کہ وہ ایک بار استعمال ہونے والی نشان زد اشیا ء اور پلاسٹک کے ، سامان لانے لے جانے والے ان تھیلوں پر ، جو 120 مائیکرون سے کم موٹائی والے تھیلے ہیں، جن کا استعمال پھل اور سبزی مارکیٹوں، تھوک مارکیٹوں، مقامی مارکیٹوں، پھول فروخت کرنے والوں کے ذریعے کیا جاتا ہے اور یہ پلاسٹک تھیلے کار خانوں میں تیار کئے جاتے ہیں، ان پر پابندی کے لگاتار نفاذ کے لئے مہم چلائیں۔ ریاستوں اور مرکز کے زیر انتظام علاقوں سے یہ بھی کہا گیا ہے کہ وہ سرحدی مقامی علاقوں میں اچانک معائنہ بھی کریں تاکہ صرف ایک بار استعمال ہونے والی پلاسٹک اشیاء پر بین ریاستی نقل و حمل کو روکا جا سکے، جس پر کہ پابندی عائد ہے۔ پورے بھارت میں ایک ہینہ طویل یہ نفاذ مہم یکم سے 31؍جولائی 2022 تک چلائی گئی تھی۔ یہ خصوصی مہم اکتوبر-نومبر اور دسمبر 2022 میں ، آلودگی پر قابو پانے والے مرکزی اور ریاستی بورڈوں نیز آلودگی پر قابو پانے والی کمیٹیوں نے چلائی تھی۔
تحریری جواب میں یہ بتایا گیا کہ صرف ایک بار استعمال ہونے والی نشان زد پلاسٹک اشیا ء پر پابندی، مؤثر طور پر نظر رکھنے کے لئے مندرجہ ذیل آن لائن پلیٹ فارم پر کام کاج جاری ہے۔ جامع لائحہ عمل پر عائد پابندی پر قریبی نظر رکھنے کا قومی ڈیش بورڈ  صرف ایک بار استعمال ہونے والی پلاسٹک اشیاء کا خاتمہ کرنے کے لئے سی پی سی بی مانیٹرنگ ماڈیول اور  سی پی سی بی شکایات کے ازالے کا ایپ۔
یہ کہا گیا ہے کہ پلاسٹک بنانے والی کمپنیوں کے لئے ذمہ داری سے متعلق مزید رہنما خطو ط کے تحت اکٹھا کئے گئے پلاسٹک پیکیجنگ کی تجدید کی کم سے کم سطح کی قابل عمل ذمہ داری سے پلاسٹک پیکیجنگ کچرے کی تجدیدی معیشت کومزید استحکام حاصل ہوگا اور اس سے باقاعدہ اور غیر منظم شعبے کے ہاتھوں، کچرےکے بندوبست کے شعبے کو بھی فروغ حاصل ہوگا۔۔
پلاسٹک پیکیجنگ کے لئے ، مرکوزیت والے ای پی آرپورٹل پر پلاسٹک کچرے کے اندراج شدہ پروسیسرز کی تعداد 1602 ہے۔ ای پی آر پورٹل پر دستیاب معلومات کے مطابق آندھراپردیش میں پلاسٹک کچرے کے رجسٹرڈ پروسیسرز 47 ہیں، جن میں سے 35 کا اندراج پلاسٹک کچرے کی تجدید ولاے پروسیسر کے طور پر کیا ہوا ہے۔ پلاسٹک پیکیجنگ کے لئے سنٹرالائزڈ ای پی آر پورٹل پر پروڈیوسروں، درآمدکاروں اور برانڈ مالکان ، جو رجسٹرڈ ہیں، ان کی کُل تعداد 5000 ہے، جبکہ ای پی آر کا نشانہ 22.37 لاکھ ٹی پی اے ہے۔ مزید یہ کہ دستیاب معلومات میں بتایا گیاہے کہ پلاسٹک کچرے کے بندوبست کے یہ کارخانے سووچھ بھارت مشن  میں دیئے گئے رہنما خطوط کے مطابق قائم کئے گئے ہیں۔